CELEX: 62008CA0019
Language: lt
Date: 2009-01-29 00:00:00
Title: Byla C-19/08 2009 m. sausio 29 d. Teisingumo Teismo (ketvirtoji kolegija) sprendimas byloje ( Kammarrätten i Stockholm — Migrationsöverdomstolen (Švedija) prašymas priimti prejudicinį sprendimą) Migrationsverket prieš Edgar Petrosian, Nelli Petrosian, Svetlana Petrosian, David Petrosian, Maxime Petrosian (Prieglobsčio teisė — Reglamentas (EB) Nr. 343/2003 — Valstybės narės vykdomas prieglobsčio prašytojo, kurio prašymas buvo atmestas ir kuris yra kitoje valstybėje narėje, kur pateikė naują prieglobsčio prašymą, atsiėmimas — Prieglobsčio prašytojo perdavimo termino pradžios momentas — Perdavimo procedūra, dėl kurios galima pateikti skundą, galintį sustabdyti perdavimą)

21.3.2009   
            
            
               LT
            
            
               Europos Sąjungos oficialusis leidinys
            
            
               C 69/10
            
         2009 m. sausio 29 d. Teisingumo Teismo (ketvirtoji kolegija) sprendimas byloje (Kammarrätten i Stockholm — Migrationsöverdomstolen (Švedija) prašymas priimti prejudicinį sprendimą) Migrationsverket prieš Edgar Petrosian, Nelli Petrosian, Svetlana Petrosian, David Petrosian, Maxime Petrosian
   
   (Byla C-19/08) (1)
   
   (Prieglobsčio teisė - Reglamentas (EB) Nr. 343/2003 - Valstybės narės vykdomas prieglobsčio prašytojo, kurio prašymas buvo atmestas ir kuris yra kitoje valstybėje narėje, kur pateikė naują prieglobsčio prašymą, atsiėmimas - Prieglobsčio prašytojo perdavimo termino pradžios momentas - Perdavimo procedūra, dėl kurios galima pateikti skundą, galintį sustabdyti perdavimą)
   (2009/C 69/15)
   Proceso kalba: švedų
   Prašymą priimti prejudicinį sprendimą pateikęs teismas
   Kammarrätten i Stockholm — Migrationsöverdomstolen
   Šalys pagrindinėje byloje
   Ieškovė: Migrationsverket
   
      Atsakovai: Edgar Petrosian, Nelli Petrosian, Svetlana Petrosian, David Petrosian, Maxime Petrosian
   Dalykas
   Prašymas priimti prejudicinį sprendimą — Kammarrätten i Stockholm, Migrationsöverdomstolen — 2003 m. vasario 18 d. Tarybos reglamento (EB) Nr. 343/2003, nustatančio valstybės narės, atsakingos už trečiosios šalies piliečio vienoje iš valstybių narių pateikto prieglobsčio prašymo nagrinėjimą, nustatymo kriterijus ir mechanizmus (OL L 50, p. 1; 2004 m. specialusis leidimas lietuvių k., 19 sk., 6 t., p. 109) 20 straipsnio 1 dalies d punkto ir 2 straipsnio išaiškinimas — Valstybės narės vykdomas prieglobsčio prašytojo, kuris yra kitoje valstybėje narėje, kurioje jis pateikė naują prašymą dėl prieglobsčio, atsiėmimas — Prieglobsčio prašytojo perdavimo termino pradžia
   Rezoliucinė dalis
   2003 m. vasario 18 d. Tarybos reglamento (EB) Nr. 343/2003, nustatančio valstybės narės, atsakingos už trečiosios šalies piliečio vienoje iš valstybių narių pateikto prieglobsčio prašymo nagrinėjimą, nustatymo kriterijus ir mechanizmus, 20 straipsnio 1 dalies d punktą ir 2 dalį reikia aiškinti taip, kad jei prašančiosios valstybės narės teisės aktuose numatyta, jog pateikus skundą perdavimas sustabdomas, jo terminas skaičiuojamas ne nuo laikinojo teismo sprendimo, sustabdančio perdavimo procedūros vykdymą, o tik nuo teismo sprendimo dėl procedūros pagrįstumo, kuris daugiau nesudaro kliūčių perduoti.
   
      (1)  OL C 64, 2008 3 8.